KCM ซื้อหุ้น “สตีล คอร์ปอเรชั่น” เพิ่ม รวมถือ 39.38%
KCM ซื้อหุ้น "สตีล คอร์ปอเรชั่น (ประเทศไทย)" ผู้ดำเนินธุรกิจค้าคอยล์เหล็กม้วนเพิ่ม รวมถือ 39.38%
21 ต.ค. 2559

นายนิพนธ์ เจริญกิจ กรรมการผู้จัดการ บริษัทเค.ซี.เมททอลชีท จำกัด (มหาชน) หรือ KCM ระบุว่า ที่ประชุมคณะกรรมการบริษัทได้มีมติอนุมัติซื้อหุ้นสามัญของบริษัท สตีล คอร์ปอเรชั่น (ประเทศไทย) จำกัด ซึ่งประกอบธุรกิจค้าคอยล์เหล็กม้วน และผลิตคอยล์เหล็กม้วน (ปัจจุบันบริษัทถือหุ้นในสัดส่วนร้อยละ 23.75) จากผู้ถือหุ้นเดิมจำนวน 132 หุ้น ในราคา 100,000 บาท ต่อหุ้น (ราคา par) รวมเป็นเงิน 13,200,000 บาท ทั้งนี้ ภายหลังจากการทำรายการดังกล่าวทำให้บริษัทถือหุ้นในบริษัท สตีล คอร์ปอเรชั่น (ประเทศไทย) จำกัด รวมทั้งหมด 332 หุ้น คิดเป็นร้อยละ 39.38